ষোড়শিক সংখ্যা পদ্ধতি
ষোড়শিক সংখ্যা পদ্ধতি বা ইংরেজি পরিভাষায় হেক্সাডেসিমাল সংখ্যা পদ্ধতি (ইংরেজি: Hexadecimal, সংক্ষেপে Hex) হল ১৬-ভিত্তিক একটি সংখ্যা পদ্ধতি। অর্থাৎ শুধুমাত্র প্রতিটি সংখার জন্য ১৬টি সম্ভাব্য মান নিয়ে ষোড়শিক সংখ্যা পদ্ধতি গঠিত হয়। ষোড়শিক সংখ্যা পদ্ধতির অঙ্কগুলি হল 0 - 9 এবং A,B,C,D,E,F পর্যন্ত মোট ১৬টি বর্ণ। দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান ১ বৃদ্ধি পায় (৯-এর পরে আসে ১০, ১৯ পরে আসে ২০)। একইভাবে, ষোড়শিক সংখ্যা পদ্ধতিতে গণনা যখন F অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং F পরে আসে ১০, ১F পরে আসে ২০, ইত্যাদি।